***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΚΑΠΠΑΔΟΚΙΑ – ΣΜΥΡΝΗ – ΜΙΚΡΑ ΑΣΙΑ**

**8 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **24/08** | **31/08** |

**1η ημέρα: ΠΑΤΡΑ – ΑΘΗΝΑ – ΣΜΥΡΝΗ**

Συγκέντρωση των εκδρομέων στις 11:00 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος

Απευθείας πτήση για Σμύρνη. Άφιξη, επιβίβαση στο λεωφορείο και πανοραμική περιήγηση της πόλης όπου γεννήθηκε ένα από τα σημαντικότερα είδη αστικού τραγουδιού, το Ρεμπέτικο. Είναι μια πόλη όπου ο πολυπολιτισμικός χαρακτήρας του παρελθόντος της είναι εμφανής ακόμη και σήμερα. Μεταφορά στο ξενοδοχείο. Δείπνο και διανυκτέρευση.

**2η ημέρα: ΣΜΥΡΝΗ – ΙΑΜΑΤΙΚΑ ΛΟΥΤΡΑ ΙΕΡΟΠΟΛΗΣ – ΠΑΜΟΥΚΚΑΛΕ**

Πρωινό στο ξενοδοχείο και αναχώρηση για το Παμούκαλε, το Φρούριο του Βαμβακιού, όπου τα ιαματικά λουτρά της Ιεράπολης (Είσοδος 30 € περίπου κατ’ άτομο) τα οποία βρίσκονται σε ένα κατάλευκο σκηνικό από τρακεντίνη, εύκολα δικαιολογούν το όνομά του. Πρόκειται για ένα από τα θαυμαστά τουριστικά κέντρα της Τουρκίας, μια και λόγω των θεραπευτικών ιδιοτήτων των θερμών πηγών του με τα ασβεστούχα άλατα, συνέρρεε εδώ πολύς κόσμος, από την αρχαιότητα. Τα ιαματικά λουτρά της Ιεράπολης δημιουργήθηκαν από τους βασιλείς της Περγάμου στα τέλη του 2ου αιώνα π.Χ. Τα ερείπια των λουτρών, των ναών και άλλων ελληνικών μνημείων βρίσκονται στην περιοχή. Οι ναοί ήταν σημαντικά εμπορικά κέντρα για την αρχαία Ιεράπολη. Επίσης θα δούμε το ρωμαϊκό θέατρο, το ναό του Απόλλωνα, τα ρωμαϊκά λουτρά, τις κρήνες και την αγορά. Μεταφορά στο ξενοδοχείο και τακτοποίηση στα δωμάτια. Δείπνο και διανυκτέρευση.

**3η ημέρα: ΠΑΜΟΥΚΚΑΛΕ – ΙΚΟΝΙΟ – ΚΑΠΠΑΔΟΚΙΑ**

Πρόγευμα και αναχώρηση για την Καππαδοκία. Στη διαδρομή θα επισκεφθούμε μια από τις ιερές πόλεις της Τουρκίας. το Ικόνιο. Κατά την περιήγησή μας θα δούμε, μεταξύ άλλων, το Μαυσωλείο. Θα περάσουμε μέσα από τα ψηλά οροπέδια της Ανατολίας, όπου βρίσκονται οι αποξηραμένες λίμνες. Επίσκεψη στο Καραβάν Σεράϊ, το οποίο ήταν το σημείο ξεκούρασης για τα καραβάνια που ακολουθούσαν το Δρόμο του Μεταξιού. Άφιξη στο ξενοδοχείο μας στην Άβανο της Καππαδοκίας και τακτοποίηση στα δωμάτια. Δείπνο και διανυκτέρευση.

**4η ημέρα: ΚΑΠΠΑΔΟΚΙΑ (Κοιλάδα ΓΚΙΟΡΕΜΕ – ΖΕΛΒΕ)**

Πρόγευμα στο ξενοδοχείο και ξεκινάμε να γνωρίσουμε την Καππαδοκία, γνωστή για τους βυζαντινούς θησαυρούς που διαθέτει. Πρόκειται για ένα από τα πρώτα μεγάλα χριστιανικά κέντρα στην Ανατολία. Στην Καππαδοκία μπορεί να δει κανείς το μοναστικό συγκρότημα από λαξευμένες στο βράχο εκκλησίες και παρεκκλήσια στην κοιλάδα Γκιόρεμε, που έχει χαρακτηριστεί υπαίθριο μουσείο (Είσοδος 25 € περίπου κατ’ άτομο) Το χωριό Γκιόρεμε (Göreme), ανήκει στην επαρχεία της Νεφσεχίρ, στην Κεντρική Ανατολία. Φημίζεται για το μοναδικό του τοπίο όπως «οι καμινάδες των νεράιδων», τους διαβρωμένους βραχώδεις σχηματισμούς, πολλοί από τους οποίους κόπηκαν στο Μεσαίωνα για να δημιουργηθούν σπίτια, εκκλησίες και υπόγειες πόλεις. Το χωριό περιέχει αρκετούς τάφους με κολόνες που πιστεύεται ότι χρονολογούνται από τους ρωμαϊκούς χρόνους. Στη βυζαντινή εποχή, το σημερινό Γκιόρεμε ήταν στην πραγματικότητα δύο χωριστά αλλά γειτονικά χωριά: το Κόραμα (σ.σ. αρχαιοελληνική ονομασία) όπου βρίσκεται το σύγχρονο Υπαίθριο Μουσείο Γκιόρεμε, το οποίο αποτελεί μνημείο παγκόσμιας κληρονομιάς της UNESCO και διαθέτει πολλές εκκλησίες και μοναστήρια που χρονολογούνται από τον 10ο αιώνα και το Μακάν όπου βρίσκεται το σύγχρονο χωριό. Η εύπλαστη φύση των βράχων και των κώνων, μέσα και γύρω από το Γκιόρεμε, σημαίνει ότι οι άνθρωποι είχαν σκαλίσει τα σπήλαια τουλάχιστον από τον 3ο αιώνα (και πιθανώς από πολύ πριν). Τα πρώτα τέτοια σπίτια ήταν πιθανώς απλές σπηλιές, αλλά μέχρι τον 20ο αιώνα τα περισσότερα σπίτια (εκτός από αυτά σε μονούς κώνους) είχαν πέτρινα δωμάτια χτισμένα μπροστά από τις σπηλιές για να ζήσουν οι οικογένειες, ενώ τα σπήλαια μετατράπηκαν σε στάβλους και αποθήκες. Το Γκιόρεμε ήταν ελάχιστα επισκέψιμο από τουρίστες μέχρι τη δεκαετία του 1970, αλλά μέχρι το 2000 είχε γίνει η τουριστική «πρωτεύουσα» της Καππαδοκίας. Ο τουρισμός έφερε πλούτο και καλύτερο βιοτικό επίπεδο στο χωριό, αλλά άλλαξε εντελώς όχι μόνο τη χρήση των παλιών κτηρίων μέσα σε αυτό, τα οποία σχεδόν όλα έχουν μετατραπεί σε ξενοδοχεία, αλλά και τη ζωή των κατοίκων του χωριού. Εκτός από την πλούσια ιστορία του, το Γκιόρεμε είναι επίσης γνωστό για την εκπληκτική φυσική του ομορφιά. Οι «καμινάδες των νεράιδων», είναι ένας μοναδικός γεωλογικός σχηματισμός που δημιουργήθηκε από ηφαιστειακή δραστηριότητα και διάβρωση για εκατομμύρια χρόνια. Το τοπίο στο Γκιόρεμε χαρακτηρίζεται από εντυπωσιακούς σχηματισμούς βράχων, μερικώς διαβρωμένων, όπως οι περίφημοι παράξενοι λίθοι που αποτελούν και μια από τις μεγάλες τουριστικές ατραξιόν της περιοχής. Βράχοι ποικίλης σκληρότητας σχηματισμένοι από ηφαιστειακή τέφρα αποτελούν την καρδιά αυτού του τοπίου. Το Γκιόρεμε είναι γνωστό και για την «Κοιλάδα των Περιστεριών», την «Κοιλάδα των Ρόδων» και αρκετών άλλων. Ένας από τους καλύτερους τρόπους για να γνωρίσουμε την ομορφιά του είναι η βόλτα με αερόστατο πάνω από το χωριό και τη γύρω περιοχή. Ειδικότερα τις πρώτες πρωινές ώρες η θέα είναι εκπληκτική Συνεχίζουμε με το γεωλογικό συγκρότημα του Ζελβέ. (Είσοδος 15 € περίπου κατ’ άτομο) Το Zelve Village βρίσκεται στις απότομες βόρειες πλαγιές του Aktepe και περιλαμβάνει τρεις κοιλάδες. Η πρώτη κοιλάδα περιέχει έναν μύλο (σετέν) που χρησιμοποιείται για την παραγωγή πλιγούρι, την εκκλησία Balıklı και Üzümlü και ένα οινοποιείο στα ανατολικά. Στη δεύτερη κοιλάδα βρίσκεται η εκκλησία του Τιμίου Σταυρού. Η πλατεία του χωριού και ένα μοναστηριακό συγκρότημα λαξευμένο σε τρούλο βράχο βρίσκονται στην τρίτη κοιλάδα. Το τζαμί βρίσκεται απέναντι από το μοναστήρι. Στο τέλος της κοιλάδας, τα περιστεριώνα σκαλισμένα σε ψηλές πλαγιές και η πρωτόγονη καλλιτεχνική τους διακόσμηση στις προσόψεις συμβάλλουν στη μοναδική αξία του αρχαιολογικού χώρου. Στο σημείο εξόδου της κοιλάδας υπάρχει η εκκλησία Ντιρεκλή. Το Paşabağı, παλαιότερα γνωστό ως «Κοιλάδα των Ιερέων», είναι αξιοσημείωτο για τις χαρακτηριστικές νεραϊδούλες του. Αυτοί οι πολυσωματικοί και πολυκέφαλοι φυσικοί σχηματισμοί σκαλίστηκαν από τους ανθρώπους για να χρησιμεύσουν ως παρεκκλήσια και χώροι διαβίωσης. Μια από τις τρικέφαλες νεραϊδόφουσκες έχει ένα παρεκκλήσι χτισμένο στο όνομα του Αγίου Συμεών, το οποίο περιέχει και ένα κελί. Ο Άγιος Συμεών, που έζησε ασκητική ζωή στα περίχωρα του Χαλεπίου τον 5ο αιώνα, ξέφυγε από το έντονο ενδιαφέρον του λαού. Όταν κυκλοφόρησαν φήμες ότι έκανε θαύματα, αναζήτησε καταφύγιο αρχικά σε μια κολόνα ύψους δύο μέτρων και στη συνέχεια σε μια κολόνα ύψους δεκαπέντε μέτρων. Έμεινε εκεί για μεγάλο χρονικό διάστημα. Θα δούμε επίσης κοντινά μέρη με λαξευτά φρούρια, χωριά και μονές όπως, Ουτσχισάρ, Ορταχισάρ, Τσαβουσίν. Επίσκεψη στις περίφημες ελληνικές κωμοπόλεις Αραβισό (Gulsehir) και Σινασσό (Mustafapasa) και στην υπόγεια πολιτεία του Καϊμακλή. Σύντομη επίσκεψη στα χωριά Αξό, Σίλατα και Φλογητά. Επιστροφή στο ξενοδοχείο. Δείπνο και διανυκτέρευση.

**5η ημέρα: ΚΑΠΠΑΔΟΚΙΑ (ΚΑΙΣΑΡΕΙΑ)**

Μετά το πρωινό θα επισκεφθούμε την Καισάρεια, την πόλη γενέτειρα του Αγίου Βασιλείου, η οποία πήρε το όνομά της το 17 μ.Χ. από τον Ρωμαίο Αυτοκράτορα Τιβέριο, προς τιμήν του πατέρα του Καίσαρα Αύγουστου. Κατά την περιήγησή μας θα δούμε τα τείχη, τα μαυσωλεία και τη σκεπαστή αγορά. Επίσκεψη σε χωριά της Καισάρειας όπου ζούσαν οι ορθόδοξες κοινότητες όπως η Μουταλάσκη (TALAS) γενέτειρα του Αγ. Σάββα του Ηγιασμένου. Αργότερα θα ξεναγηθούμε στη πανέμορφη πόλη του Προκοπίου (Urgup), κλασσικό δείγμα της Καππαδοκικής τέχνης, σε ένα ιδιαίτερα χαρακτηριστικό αρχιτεκτονικό μοτίβο, που θυμίζει θεατρικό σκηνικό. Θα περπατήσουμε στα στενά δρομάκια με τα αρχοντικά, στα παραδοσιακά κτίρια της παλαιάς πόλης και τέλος θα αναρριχηθούμε σε μια ανηφορική διαδρομή στον Πέτρινο Λόφο όπου βρίσκεται το προσκύνημα του Αγίου Ιωάννη του Ρώσου. Επιστροφή στο ξενοδοχείο. Δείπνο και διανυκτέρευση.

**6η ημέρα: ΚΑΠΠΑΔΟΚΙΑ – ΚΟΙΛΑΔΑ ΙΧΛΑΡΑΣ – ΑΦΙΟΝ**

Πρόγευμα και αναχωρούμε για την ηφαιστειογενή κοιλάδα της Ιχλάρας (Είσοδος 20 € περίπου κατ’ άτομο) και του Περιστρέμματος με τις εκατοντάδες μονές. Ξεκινάμε το περίπατο μας κατά μήκος του ποταμού Melendiz, που περιβάλλεται από πανύψηλους βράχους και καταπράσινο τοπίο. Στη διαδρομή, θα συναντήσουμε αρχαίες εκκλησίες λαξευμένες στο βράχο, πολλές στολισμένες με εκπληκτικές τοιχογραφίες που χρονολογούνται αιώνες πριν. Η κοιλάδα Ihlara δεν είναι μόνο ένα φυσικό θαύμα αλλά και μια τοποθεσία ιστορικής και θρησκευτικής σημασίας. Η κοιλάδα φιλοξενεί πολλές εκκλησίες με σπήλαια, πολλές από τις οποίες χρησιμοποιήθηκαν από τις παλαιοχριστιανικές κοινότητες για λατρεία και καταφύγιο. Μερικές από τις πιο αξιόλογες εκκλησίες περιλαμβάνουν την εκκλησία του Αγίου Γεωργίου, την Εκκλησία Ağaçaltı και την Εκκλησία Yılanlı, καθεμία από τις οποίες προσφέρει μια ματιά στο πλούσιο πνευματικό παρελθόν της περιοχής. Η γαλήνια ατμόσφαιρα, σε συνδυασμό με τη βαθιά ιστορία της κοιλάδας, κάνουν την κοιλάδα Ihlara έναν τέλειο προορισμό. Επίσκεψη στο ελληνικό χωριό της Καρβάλης (Gelveri), με την εκκλησία του Αγίου Γρηγορίου του Θεολόγου (Ναζιανζηνού) σε ένα εκπληκτικό τοπίο. Στην συνέχεια αναχωρούμε για Αφιόν, όπου θα δούμε το σελτζούκικο μεγάλο τζαμί, που κτίστηκε το 1272, καθώς και την Ακρόπολη. Μεταφορά στο ξενοδοχείο και τακτοποίηση στα δωμάτια. Δείπνο και διανυκτέρευση.

**7η ημέρα: ΑΦΙΟΝ – ΕΦΕΣΣΟΣ – ΣΜΥΡΝΗ**

Πρόγευμα και αναχώρηση για την καλύτερα διατηρημένη πόλη της Μικράς Ασίας, την Έφεσο. (Είσοδος 40 € περίπου κατ’ άτομο). Κατά την ξενάγηση θα θαυμάσουμε τα σπουδαία μνημεία, ανάμεσα στα οποία βρίσκεται ένα από τα επτά θαύματα του κόσμου, ο Ναός της Αρτέμιδος. Θα έχουμε την ευκαιρία να εξερευνήσουμε έναν από τους πιο σημαντικούς αρχαιολογικούς χώρους στον κόσμο , επισκεπτόμαστε τα Terrace Houses , απολαμβάνουμε το μεγαλείο του Μεγάλου Θεάτρου και διασφαλίζουμε την καλύτερη δυνατή εμπειρία που υπόσχεται η επίσκεψη μας στην Έφεσο. Συνεχίζουμε για Σμύρνη. Άφιξη και τακτοποίηση στο ξενοδοχείο. Ξεκούραση. Δείπνο και διανυκτέρευση.

**8η ημέρα: ΣΜΥΡΝΗ – ΑΘΗΝΑ – ΠΑΤΡΑ**

Πρωινό και περιήγηση. Θα περάσουμε από το Μπαϊρακλί, την περιοχή όπου ιδρύθηκε η αρχαία Σμύρνη. Εν συνεχεία θα οδηγηθούμε στο πολυτελές Κορδελιό, με τον όμορφο εμπορικό πεζόδρομο, θα φθάσουμε στη σύγχρονη «Μπλε Πόλη» και θα καταλήξουμε, περνώντας από το παλιό Στάδιο του Πανιωνίου στην Πούντα, για να κινηθούμε στην προκυμαία της Σμύρνης. Ελεύθερος χρόνος και μεταφορά στο αεροδρόμιο της Σμύρνης, για την πτήση της επιστροφής. Άφιξη στην Αθήνα και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 30/06** | **Κανονική Τιμή από 01/07** |
| Τιμή σε δίκλινο | 1.290 € | 1.350 € |
| Τιμή σε μονόκλινο | 1.590 € | 1.650 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια ΣΜΥΡΝΗ – ΑΘΗΝΑ- ΣΜΥΡΝΗ με AegeanAirlines
* Φόροι αεροδρομίων & επίναυλοι καυσίμων
* Βαλίτσα 23kg, χειραποσκευή 8kg και προσωπικό αντικείμενο
* Περιηγήσεις με πολυτελές κλιματιζόμενο πούλμαν
* 2 διανυκτερεύσεις στη Σμύρνη HOTEL BLANCA IZMIR HOTEL 4\*
* 1 διανυκτέρευση στο Παμούκαλε ADEMPİRA TERMAL & SPA HOTEL 5\*
* 3 διανυκτερεύσεις στην Καππαδοκία SIGNATURE GARDENS AVANOS HOTEL 5\*
* 1 διανυκτέρευση στην Αφιόν CAKMAK MARBLE AFYON HOTEL 4\*
* Ημιδιατροφή (συνολικά 7 πρωινά και 7 δείπνα)
* Ξεναγήσεις σύμφωνα με το πρόγραμμα με ελληνόφωνο ξεναγό
* Μετακινήσεις, ξεναγήσεις & εκδρομές με πούλμαν, σύμφωνα με το πρόγραμμα.
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* Αρχηγός – συνοδός
* Φ.Π.Α. & Ασφάλεια αστική ευθύνης

**ΔΕΝ ΠΕΡΙΛΑΜΒΑΝΟΝΤΑΙ:**

* Είσοδοι στους επισκεπτόμενους αρχαιολογικούς χώρους, μουσεία (\*η τιμή εισόδων επιβεβαιώνεται με την άφιξη σας γιατί ενδέχεται να αλλάξουν & πληρώνονται στον προορισμό επί τόπου)
* Hierapolis 30€ κατ’ άτομο \*
* Göreme 25€ κατ’ άτομο \*
* Zelve 15€ κατ’ άτομο \*
* İhlara 20€ κατ’ άτομο \*
* Efesos 40€ κατ’ άτομο \*
* Ότι αναφέρεται στο πρόγραμμα ως προαιρετικό

**Προαιρετικά:**

* Πτήση με αερόστατο, ενδεικτικό κόστος κατ’ άτομο: 270-280 ευρώ περίπου. Στο αερόστατο χωράνε μέχρι 20 άτομα, η πτήση είναι πάντα ξημερώματα, αναχώρηση από το ξενοδοχείο περίπου ώρα 05:00’. Τη μεταφορά από και προς το ξενοδοχείο – αερόστατο – ξενοδοχείο, αναλαμβάνει η εταιρεία με το αερόστατο. Επίσης προσφέρουν ένα ελαφρύ σνακ πριν την πτήση (έναντι πρωινού γεύματος) και μετά την πτήση, ένα αναμνηστικό σαν δίπλωμα πτήσης.Η ημερα που θα γίνει η πτήση εξαρτάται πάντα απο τις καιρικές συνθήκες (πραγματοποιείται μόνο καιρού επιτρέποντος). Οι κρατήσεις για το αερόστατο πρέπει να γίνουν αρκετά πριν την αναχώρηση μας για Καππαδοκία

**ΠΤΗΣΕΙΣ – AEGEAN AIRLINES**

ΑΘΗΝΑ – ΣΜΥΡΝΗ: 17:20 – 18:20

ΣΜΥΡΝΗ – ΑΘΗΝΑ: 19:10 – 20:10

**ΣΗΜΕΙΩΣΕΙΣ:**

* Προκαταβολή για κράτηση θέσης: 350 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 10/08
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.